Συνημμένο 140.
ΜΙΑ ΕΦΑΡΜΟΓΗ ΤΗΣ ΝΕΑΣ ΜΕΘΟΔΟΥ ΔΙΑ ΤΩΝ «ΣΥΜΜΕΤΡΙΚΩΝ ΚΕΝΤΡΙΚΩΝ ΔΕΣΜΩΝ».

Γενίκευση της Γεωμετρικής Κατασκευής 11(17).
11(45). Ευθύγραμμο τμήμα ΑΒ=2τ, να χωρισθεί αρμονικά από δεύτερο ζεύγος σημείων Γ, Δ (το Γ μεταξύ των Α, Β και το Δ εκτός τούτων και προς το μέρος του Β), για το οποίο (δεύτερο ζεύγος) να είναι: ΓΔ=2τ' (τα τ, τ' δοσμένα τμήματα), ή με άλλη διατύπωση:

Να κατασκευασθεί αρμονική τετράδα σημείων Α, Β, Γ, Δ, τέτοια ώστε ΑΒ=2τ, ΓΔ=2τ'.

Λύση  (Σχήμα 48).
Επειδή για την παραπάνω Κατασκευή, έχουμε μία τετράδα αρμονικών σημείων (αρμονική σημειοσειρά), θα εφαρμόσουμε την παραπάνω Νέα Μέθοδο. Για τη λύση της Κατασκευής αυτής θα προσπαθήσουμε να εφαρμόσουμε, όσο γίνεται πιο αναλυτικά, την παραπάνω αναφερόμενη Νέα Μέθοδο διά των «Συμμετρικών Κεντρικών Δεσμών». 

(α). Ανάλυση.
Υποθέτουμε ότι έχουμε κατασκευάσει την ζητούμενη αρμονική τετράδα σημείων Α, Β, Γ,Δ, τότε θα είναι:  ΑΒ=2τ, ΓΔ=2τ' και (ΑΒΓΔ)=1. 

Για την εφαρμογή της παραπάνω μεθόδου πρέπει, με έξοδο από την ευθεία ΑΓΒΔ ή (ε), στο επίπεδο του χαρτιού μας, που βρίσκεται και η (ε), να ορίσουμε κατάλληλο σημείο Η, ως κέντρο δέσμης Η(ΑΓΘΒΔ), τέτοιο ώστε η κεντρική δέσμη αυτή να είναι συμμετρική ως προς την ακτίνα ΗΘ, με συμμετρικά τα ζεύγη των ακτινών ΗΑ, ΗΔ και ΗΒ, ΗΓ ως προς την ΗΘ και έτσι ώστε από το Η το τμήμα ΚΛ να φαίνεται με ορθή γωνία. 

 Αυτά επιτυγχάνονται, όπως θα δούμε παρακάτω, αν επιλέξουμε το Η να είναι το «ορθοοπτικό» σημείο των τμημάτων ΑΒ και ΓΔ. Άρα, αφού από το Η, τα ΑΒ, ΓΔ πρέπει να φαίνονται με ορθές γωνίες, το Η πρέπει να είναι η μία τομή, των κύκλων διαμέτρων ΑΒ και ΓΔ, ή (Κ, τ) και (Κ, τ'), ή (κ), (λ), αντίστοιχα [Η άλλη τομή είναι το Η', συμμετρικό του Η ως προς την (ε)]. 

Επομένως, αν γράψουμε τους παραπάνω κύκλους αυτοί θα τέμνονται στο Η και επειδή ο κύκλος (λ) για το τρίγωνο ΑΗΒ είναι Απολλώνιος η ΗΓ θα είναι διχοτόμος της ορθής γωνίας ΑΗΒ. Όμοια βρίσκουμε ότι η ΗΒ είναι διχοτόμος της ορθής γωνίας ΓΗΔ, οπότε  

Σχήμα 48.

Γωνία τόξου φ = 45°

ΑΗΓ= = 

ΓΗΒ =

 ΒΗΔ=φ=450.                           (1).

 Συνεπώς, αν το ΗΘ είναι διχοτόμος της γωνίας ΑΗΔ, τότε αυτή θα είναι διχοτόμος και της γωνίας ΓΗΒ, ενώ τα ζεύγη των ακτινών ΗΑ, ΗΔ και ΗΒ, ΗΓ, θα είναι συμμετρικά ως προς την ΗΘ, όποτε πραγματικά οι δέσμη Η(ΑΓΘΒΔ) είναι συμμετρική ως προς την ακτίνα της ΗΘ. 

Εξάλλου, επειδή ο καθένας από τους κύκλους αυτούς, τέμνει αρμονικά τη διάμετρο του άλλου, θα είναι ορθογώνιοι. Δηλαδή θα είναι ΚΗ

ΛΗ και άρα το ΚΛ από το Η φαίνεται με ορθή γωνία, οπότε  το τρίγωνο ΗΚΛ είναι ορθογώνιο και άρα: ΚΗ2+ΗΛ2=ΚΛ2 ή τ2+τ'2=ΚΛ2.

 Τούτο σημαίνει ότι η ΚΛ μπορεί να κατασκευαστεί ως υποτείνουσα  Ορθογώνιου τριγώνου με κάθετες πλευρές τα τ, τ' (δοσμένα τμήματα).

 Επίσης, επειδή και το Κ είναι καθορισμένο,  ως μέσο της ΑΒ (αν έχουμε τοποθετήσει αυτή στο χαρτί μας), οπότε και το μέσον Λ της ΓΔ ορίζεται και στη συνέχεια εύκολα ορίζονται και τα σημεία Γ, Δ. 
Έτσι, οδηγούμαστε στην παρακάτω κατασκευή. 

(β). Κατασκευή. 

Αφού τοποθετήσουμε στο χαρτί μας το τμήμα ΑΒ=2τ και αφού ορίσουμε το μέσον Κ του τμήματος ΑΒ, ορίζουμε και σημείο Λ (προς το Β), έτσι ώστε η ΚΛ να είναι ίση με την υποτείνουσα ορθογώνιου τριγώνου με κάθετες πλευρές τα τ, τ' και στη συνέχεια ορίζουμε εύκολα και τα Γ, Δ, καθώς είναι ΛΓ=ΛΔ=τ'.

Λέμε ότι η τετράδα των σημείων Α, Γ, Β, Δ, είναι η ζητούμενη.

(γ). Απόδειξη.  
Από την κατασκευή τους προφανώς είναι ΑΒ=2τ και ΓΔ=2τ', οπότε αρκεί να αποδείξουμε ότι είναι και 

Γράφουμε τους κύκλους με διαμέτρους ΑΒ, ΓΔ οι οποίοι η οποία τέμνονται σε σημεία Η, Η', οπότε επειδή στο τρίγωνο ΗΚΛ είναι ΗΚ=τ, ΗΛ= τ' και το ΚΛ=

 ή              ΚΗ2+ΗΛ2=ΚΛ2.                  (3).

Τούτο σημαίνει ότι το τρίγωνο ΗΚΛ είναι ορθογώνιο στο Η,  ή ότι οι κύκλοι (κ), (λ) είναι ορθογώνιοι. Επομένως, επειδή η ΑΒ είναι διάμετρος του κύκλου (κ), ο κύκλος (λ) θα τέμνει την ΑΒ αρμονικά στα Γ, Δ, ή ότι τα Γ, Δ τέμνουν αρμονικά το ΑΒ, ή ότι αληθεύει πραγματικά η σχέση (2). 

Τούτο είναι δυνατόν το αποδειχθεί και ως εξής: 

Από την (3), που αληθεύει, παίρνουμε:.

ΚΗ2 =ΚΛ2-ΗΛ2 ή ΚΑ2=ΚΒ2=ΚΛ2-ΛΓ2 = ΚΛ2-ΗΛ2=ΚΛ2-τ'2 
ή  τ2=ΚΛ2-τ'2.                                                                                                             (4).

Η (4) σημαίνει ότι το ΚΒ2 ή ΚΑ2 ή τ2 είναι η δύναμη του σημείου Κ ως προς τον κύκλο (λ). Άρα, θα είναι τ2 =ΚΓ.ΚΔ. Αυτή φανερώνει ότι τα Γ, Δ χωρίζουν αρμονικά το ΑΒ (αντίστροφο γνωστού Θεωρήματος του Νεύτωνα). 

Συνεπώς βλέπουμε ότι το Πρόβλημα 11(45), μπορεί να λυθεί εύκολα, με την κατασκευή του Κέντρου Η της συμμετρικής δέσμης Η(ΑΓΘΒΔ), η οποία κατασκευάζεται και αποδεικνύεται όπως παραπάνω αναφέραμε (ευθύ και κατασκευή). 

(δ). Διερεύνηση.
Εύκολα διαπιστώνουμε ότι το πρόβλημα αυτό έχει πάντοτε λύση.

Παρατηρήσεις.
(α). Είναι φανερό ότι η Κατασκευή 11(45) αποτελεί γενίκευση της Κατασκευής 11(17). 

(β). Αν λάβουμε υπόψη μας και την Κατασκευή 11(17), εύκολα αντιλαμβανόμαστε ότι και η Κατασκευή 11(45), αληθεύει και σε κύκλο (Δηλαδή όταν τα Α, Β, Γ, Δ είναι σημεία ομοκυκλικά). 

(γ). Η κατασκευή 11(45) πιστεύω ότι είναι νέα και ότι πρωτοεμφανίζεται εδώ, ενώ την καταχώρησα στην παράγραφο 11(45) του βιβλίου μου «Νέα Στοιχεία Γεωμετρίας».

                                                                                      Θεσσαλονίκη  6-6-2012.

                                                                                             Νίκος Κυριαζής.

